Tarybos sprendimas
1993 m. rugsėjo 27 d.
iš dalies keičiantis Sprendimą 93/16/EEB dėl puslaidininkių įtaisų topografijų teisinės apsaugos taikymo Jungtinių Amerikos Valstijų ir tam tikrų teritorijų asmenims
(93/520/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1986 m. gruodžio 16 d. Tarybos direktyvą 87/54/EEB dėl puslaidininkių įtaisų topografijų teisinės apsaugos [1], ypač jos 3 straipsnio 7 dalį,
atsižvelgdama į Komisijos pasiūlymą,
kadangi Bendrijoje puslaidininkių įtaisų topografijų teisinės apsaugos teisė taikoma asmenims, turintiems teisę gauti teisinę apsaugą pagal Direktyvos 87/54/EEB 3 straipsnio 1-5 dalių nuostatas;
kadangi Tarybos sprendimu galima nuspręsti taikyti šią teisę asmenims, nesinaudojantiems apsauga pagal minėtas nuostatas;
kadangi, kiek tai įmanoma, dėl aptariamos apsaugos taikymo naujiems asmenims turi būti nuspręsta visai Bendrijai;
kadangi anksčiau, vadovaujantis 1992 m. gruodžio 21 d. Tarybos sprendimu 93/16/EEB dėl puslaidininkių įtaisų topografijų teisinės apsaugos taikymo Jungtinių Amerikos Valstijų ir tam tikrų teritorijų asmenims [2], tokia apsauga Jungtinėms Amerikos Valstijoms ir tam tikroms teritorijoms buvo taikoma tik laikinai;
kadangi Aruboje ir Olandijos Antilų salose puslaidininkių įtaisų topografijų teisinė apsauga inter alia yra numatyta 1912 m. gruodžio 17 d. Olandijos Antilų salų autorių teisių įstatymo (su pakeitimais) 10 straipsnyje;
kadangi tikimasi, kad šios teritorijos, kurios iki šiol nėra priėmusios konkrečių teisės aktų, juos priims ir kuo greičiau taikys juos Bendrijos valstybių narių asmenims, besinaudojantiems teise į apsaugą pagal Direktyvoje 87/54/EEB;
kadangi yra tikslinga laikinai taikyti tokią apsaugą šioms teritorijoms, taip suteikiant laiko abipusės neribotos apsaugos sąlygoms nustatyti,
PRIĖMĖ ŠĮ SPRENDIMĄ:
1 straipsnis
Sprendimo 93/16/EEB priedas pakeičiamas šio sprendimo priedu.
2 straipsnis
Šis sprendimas taikomas nuo 1993 m. lapkričio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1993 m. rugsėjo 27 d.